దీపావళి సంతోషంగా సాగాలంటే.. ఈ జాగ్రత్తలు తప్పనిసరి WATCH LIVE TV
ధోనీకి గౌరవం ఇవ్వాల్సిందే: గంగూలీ
వన్డేల్లో ఆడినట్టుగా టీ20ల్లో ధోనీ ఆడలేకపోతున్నాడు. మహీ తన దృక్పథాన్ని మార్చుకోవాలని గతంలో సూచించిన గంగూలీ.. ధోనీ కంట్రిబ్యూషన్‌కు గౌరవం ఇచ్చి తీరాల్సిందేనన్నాడు.
TNN | Updated:
Feb 24, 2018, 06:24PM IST
పొడవాటి జుట్టుతో వికెట్ కీపర్&zwnj;గా భారత జట్టులో అడుగు పెట్టిన మహేంద్ర సింగ్ ధోనీ అనతి కాలంలో స్థానం సుస్థిరం చేసుకున్నాడు. హెలికాఫ్టర్ షాట్లతో విరుచుకుపడుతూ.. హిట్టర్&zwnj;గా తిరుగులేదని నిరూపించుకున్నాడు. కొన్నాళ్లకే కెప్టెన్సీ పగ్గాలు చేపట్టి జట్టుకు తిరుగులేని విజయాలు అందించాడు. కానీ కొంత కాలంగా ధోనీ బ్యాటింగ్&zwnj;లో దూకుడు తగ్గింది. దీంతో అతడిపై విమర్శలు చేసే వారు ఎక్కువయ్యారు. లక్ష్మణ్ లాంటి మాజీలైతే.. టీ20లకు మహీ గుడ్ బై చెప్పాలని సూచించారు. గంగూలీ కూడా పొట్టి ఫార్మాట్లో ధోనీ ఆటతీరు పట్ల అసంతృప్తి వ్యక్తం చేశాడు.
కానీ దక్షిణాఫ్రికాతో జరిగిన రెండో టీ20 మ్యాచ్&zwnj;లో ఒత్తిడిలో ఉన్న సమయంలో ధోనీ చెలరేగి ఆడాడు. 28 బంతుల్లోనే 52 పరుగులు చేయడంతోపాటు మనీష్ పాండేతో కలిసి 98 పరుగులు జోడించాడు. తనలో సత్తా తగ్గలేదని మహీ మరోసారి నిరూపించుకున్నాడు.
రెండో టీ20లో ధోనీ ఆడిన తీరు పట్ల మాజీ కెప్టెన్ సౌరవ్ గంగూలీ ప్రశంసలు గుప్పించాడు. గతంలో మహీని విమర్శించిన దాదానే.. ఇప్పుడు పొగడ్తలతో ముంచెత్తాడు. వన్డేలతోపాటు టీ20ల్లోనూ ధోనీ బాగా ఆడుతున్నాడని చెప్పిన దాదా.. పాత ధోనీని మరిపించడం ఎంతో కష్టం. కానీ అతడి కంట్రిబ్యూషన్&zwnj;కు గౌరవం ఇవ్వాలన్నాడు. భారత జట్టు దక్షిణాఫ్రికా పర్యటనలో ఆకట్టుకుందని గంగూలీ చెప్పాడు.